stanford-oval/wikipedia huggingface dataset:
Ugandan maantiede

Ugandan maantiede kertoo Ugandan maantieteestä. Ugandan pohjoispuolella sijaitsee Etelä-Sudan, itäpuolella sijaitsee Kenia, eteläpuolella sijaitsee Tansania ja länsipuolella sijaitsee Kongon demokraattinen tasavalta. Maan länsiosassa maasto kohoaa, kunnes ollaan Kongon demokraattisen tasavallan rajaseudulla, missä sijaitsevat Ruwenzorivuoret. Siellä on maan korkein vuori, joka on 5110 metriä korkea Margherita Peak. Maan itäosassa on useita sammuneita tulivuoria, joihin kuuluu 4321 metriä korkea Elgon. Maan sisäosassa sijaitsee 1200-1400 metrin korkuinen ylänköalue. Tansanian rajalla virtaa joki Kagera, joka laskee Victorianjärveen. Muita Ugandassa osin sijaitsevia järviä ovat Kongon demokraattisen tasavallan rajalla sijaitsevat Edwardinjärvi ja Albertinjärvi. Niilin sivujoki Valkoinen-Niili virtaa Victorianjärvestä kohti pohjoista. Valkoisen-Niilin sivuhaara virtaa ensin länteen ja sitten pohjoiseen  Albertinjärven kautta. Tämän jokihaaran Albertinjärvestä eteenpäin virtaava osa on Albertin Niili.
Monet alueet Ugandassa ovat sen verran korkealla, että ilmasto siellä on lauha. Järvien ranta-alueilla ja alatasangoilla vuoden keskimääräinen lämpötila on 22°C. Vuoristoissa lämpötila on korkealla paljon alhaisempi. Joissakin vuoristoissa vuotuinen keskimääräinen sademäärä on 2000 mm. Sisämaassa ilmasto on paljon kuivempaa ja siellä esiintyy tuulia harvoin. Sateisinta on maaliskuusta toukokuulle ja marras-joulukuussa.
Ruwenzorivuorilla esiintyy useita uhanalaisia kasveja. Ugandan alueella on sademetsiä ja vuoristometsiä, missä esiintyy monenlaisia kukkakasveja, kuten orkideoja, tyräkkejä ja kellokasveja. Siellä kasvaa myös bambua ja saniaisia. Maan sisäosissa on savannia, missä esiintyy yksittäisiä puuryhmiä ja kuivimmilla alueilla kasvillisuus on enimmäkseen piikkipensaita. Ugandan alueella esiintyy yli 300 lajia nisäkkäitä. Näitä ovat sarvikuonot, norsut, simpanssit, vuorigorillat, antiloopit, puhvelit, kirahvit, leopardit ja leijonat.
Ustekinumabi

Ustekinumabi on biologinen lääke ja Monoklonaalinen vasta-aine jota käytetään crohnin taudin ja haavaisen paksusuolen hoidossa. Ustekinumabia myydään kauppanimellä Stelara, jota valmistaa Jannsen-Cilag Ustekinumabi tomii estämällä interleukiinien IL-12 ja IL-13 tomintaa vähentän tulehdusreaktiota.
Ustekinumabi on kela korvattava, ja sitä määrätään silloin, kuin muilla hoitomuodoilla ei ole saavutettu riittävää vastetta.
Turun satama (kaupunginosa)

| Satama> Hamnen |
| --- | --- |
 Kaupungin kartta, jossa Satama korostettuna.  Turun kaupunginosat
Kaupunki:  Turku
Suuralue:  Keskusta
Väkiluku:  36 (31.12.2016)
Osa-alueet:  Otkantti, Rahti-satama 
Turun satama on Turun keskustan suuralueeseen kuuluva kaupunginosa, joka kattaa Turun sataman satama-alueen. Vuoden 2016 lopussa kaupunginosan väkiluku oli 36. Sataman lisäksi kaupunginosassa sijaitsevat myös Turun sataman rautatieasema sekä Turun linna.
Kaupunginosan alueelle on 2010-luvun lopulta alkaen rakennettu purettujen teollisuus- ja varastorakennusten tilalle Herttuankulma- ja Harppuunakortteli-nimisiä kerrostaloalueita.
Tumbesin alue

Alue Perun kartalla
Tumbesin alue on yksi Perun hallinnollisista alueista. Se sijaitsee maan pohjoisosassa, Tyynen valtameren rannalla ja Ecuadorin vastaisella rajalla.
Alueen pääkaupunki on Tumbes. Sen pinta-ala on 4 669 neliökilometriä. Vuonna 2007 asukasluku oli 158 582.
Aiheesta muualla

Wikimedia Commonsissa on kuvia tai muita tiedostoja aiheesta .
Alueen kotisivu (espanjaksi)
Peru Information by Region (Arkistoitu – Internet Archive) (englanniksi)
Perun alueet ja niiden pääkaupungit
Amazonas: Chachapoyas
Ancash: Huaraz
Apurímac: Abancay
Arequipa: Arequipa
Ayacucho: Ayacucho
Cajamarca: Cajamarca
Callao: Callao
Cusco: Cusco
Huancavelica: Huancavelica
Huánuco: Huánuco
Ica: Ica
Junín: Huancayo
La Libertad: Trujillo
Lambayeque: Chiclayo
Lima: Huacho
Liman metropolialue: Lima
Loreto: Iquitos
Madre de Dios: Puerto Maldonado
Moquegua: Moquegua
Pasco: Cerro de Pasco
Piura: Piura
Puno: Puno
San Martín: Moyobamba
Tacna: Tacna
Tumbes: Tumbes
Ucayali: Pucallpa
Timo Kyntäjä

Timo Pekka Kyntäjä (28. huhtikuuta 1948 – 23. lokakuuta 2014) oli suomalainen marxilainen sosiologi, valtiotieteen tohtori ja dosentti. Kyntäjä väitteli vuonna 1993 tohtoriksi tulopolitiikasta.
Ura

Kyntäjä työskenteli kriminologian ja oikeussosiologian yliopettajana Poliisiammattikorkeakoulussa, oikeussosiologian yliassistenttina Helsingin yliopistossa ja sosiologian assistenttina ja vs. professorina Turun yliopistossa. Kyntäjä oli Johann Bäckmanin paljon kritiikkiä herättäneen väitöskirjan ohjaaja.
Kyntäjä kirjoitti useita teoksia ja artikkeleita marxilaisuudesta ja oikeussosiologiasta. Varhainen teos marxilaisesta sosiologiasta vuonna 1972, Marxilaisen sosiologian näkökulmia, perustui tekijöiden pro gradu -töihin. Kyntäjä suomensi saksankielestä useita sosiologisia tutkimuksia. Niihin  kuuluu Weberin teos Protestanttinen etiikka ja kapitalismin henki.
Yksityiselämä

Kyntäjä oli kolmesti naimisissa ja hänellä on kolme lasta.
Teoksia

Antti Kasvio & Timo Kyntäjä & Ilkka Nousiainen (toim.): Marxilaisen sosiologian näkökulmia teoreettisesta yhteiskuntatutkimuksesta.  Gaudeamus, 1972.
Pekka Kosonen, Timo Kyntäjä, Raimo Lovio.Valtiomonopolistisen kapitalismin teorian perusteista. SOTK:n tutkimusaineistoa 5. Sosialistinen opintoneuvonta- ja tutkimuskeskus, Helsinki 1974.
Titan Klin

| Titan Klin |
| --- | --- |

Perustettu:  1991
Entiset nimet:  Himik Klin
Kaupunki:  Klin, Venäjä
Kotiareena:  Valeri Harlamovin jääpalatsi
– kapasiteetti:  1 000
Sarjataso:  VHL
Värit:                
Infobox OKVirheellinen NIMI-arvo: 
Titan Klin (ven. ХК Титан Клин) on venäläinen jääkiekkoseura, joka on kotoisin Klinistä, Moskovan alueelta. Seura pelaa Venäjän toisella sarjatasolla Vysšaja Ligassa.
Seura perustettiin vuonna 1991 nimellä Himik Klin, mutta nimi vaihdettiin pian Titaniksi. Seura pelasi Neuvostoliiton toisella sarjatasolla Pervaja Ligassa 1991–1992 ja jatkoi siitä Venäjän toiselle sarjatasolle Vysšaja Ligaan, jossa se on pelannut siitä lähtien. Ainoa poikkeus on kausi 2004–2005, jolloin Titan osallistui Eastern European Hockey Leagueen.
Joukkue kaudella 2014-2015

| Maalivahdit> # | Maalivahdit>  | Maalivahdit> Pelaaja | Maalivahdit> Hanskakäsi | Maalivahdit> Sopimus | Maalivahdit> Syntymäpaikka |
| --- | --- | --- | --- | --- | --- |

| 20 |  | Sergei Denisov | L | Laina | Moskova, Venäjän SFNT, Neuvostoliitto |
| 50 |  | Igor Saprykin | L | Laina | Moskova, Venäjä |
| 60 |  | Sergei Radlovski | L |  | Tiraspol, Moldova |
| Puolustajat> # | Puolustajat>  | Puolustajat> Pelaaja | Puolustajat> Kätisyys | Puolustajat> Sopimus | Puolustajat> Syntymäpaikka |
| --- | --- | --- | --- | --- | --- |

| 2 |  | Roman Tatalin | R | Laina | Novosibirsk, Venäjä |
| 3 |  | Gennadi Sabinin | L | Laina | Podolsk, Venäjä |
| 4 |  | Maksim Sergejev | L |  | Kazan, Venäjän SFNT, Neuvostoliitto |
| 5 |  | Nikita Glotov | R | Laina | Novokuznetsk, Venäjä |
| 7 |  | Jevgeni Borodin | L |  | Moskova, Venäjän SFNT, Neuvostoliitto |
| 8 |  | Nikolai Bogomolov | L | 2015 | Moskova, Venäjän SFNT, Neuvostoliitto |
| 33 |  | Aleksei Koževnikov | R |  | Moskova, Venäjän SFNT, Neuvostoliitto |
| 38 |  | Sergei Olkhovtsev | L |  | Moskova, Venäjän SFNT, Neuvostoliitto |
| 42 |  | Roman Kudinov | L | Laina | Moskova, Venäjä |
| 44 |  | Rustem Bakhriddinov | L |  | Moskova, Venäjän SFNT, Neuvostoliitto |
| Hyökkääjät> # | Hyökkääjät>  | Hyökkääjät> Pelaaja | Hyökkääjät> Kätisyys | Hyökkääjät> Paikka | Hyökkääjät> Sopimus | Hyökkääjät> Syntymäpaikka |
| --- | --- | --- | --- | --- | --- | --- |

| 11 |  | Maksim Bogatin | L | OLH |  | Moskova, Venäjän SFNT, Neuvostoliitto |
| 12 |  | Jevgeni Poltorak | L | H | Laina | Tšeljabinsk, Venäjä |
| 17 |  | Zakhar Tislenko | L | H |  | Moskova, Venäjä |
| 18 |  | Sergei Lukjanov | R | H |  | Jaroslavl, Venäjä |
| 24 |  | Aleksei Eremin | L | VLH |  | Novokuznetsk, Venäjän SFNT, Neuvostoliitto |
| 25 |  | Mikhail Dejev | R | VLH |  | Moskova, Venäjän SFNT, Neuvostoliitto |
| 32 |  | Filipp Savchenko | R | H |  | Jekaterinburg, Venäjän SFNT, Neuvostoliitto |
| 39 |  | Ainārs Podziṇš | R | VLH / KH | Laina | Jūrmala, Latvia |
| 43 |  | Ivan Larin | R | H |  | Tver, Venäjän SFNT, Neuvostoliitto |
Aiheesta muualla

Seuran kotisivut (venäjäksi)
VHL
AKM Tula •
Bars Kazan •
Buran Voronež •
Dinamo Pietari •
Dizel Penza •
Gornjak-UGMK Verhnjaja Pyšma •
Himik Voskresensk •
Ižstal Iževsk •
Jermak Angarsk •
Jugra Hanty-Mansijsk •
Južnyi Ural Orsk •
Lada Toljatti •
Metallurg Novokuznetsk •
Molot Perm •
Neftjanik Almetjevsk •
HK Rjazan •
HK Rostov •
Rubin Tjumen •
Omskije Krylja •
SKA Neva •
Sokol Krasnojarsk •
HK Tambov •
Toros Neftekamsk •
Tšelmet Tšeljabinsk •
TsSK VVS Samara •
Zauralje Kurgan •
Zvezda Moskova
Titanfall

| Titanfall |
| --- | --- |

Kehittäjä:  Respawn Entertainment
Julkaisija:  Electronic Arts
Jakelija:  Steam ja Microsoft Store
Ohjaaja:  Steve Fukuda
Tuottaja:  Drew McCoy
Suunnittelija:  Justin Hendry
Käsikirjoittaja:  Jesse Stern
Taiteilija:  Joel Emslie
Säveltäjä:  Stephen Barton
Pelisarja:  Titanfall
Pelimoottori:  muokattu Source
Julkaistu:   14. maaliskuuta 2014
Lajityyppi:  FPS
Pelimuoto:  verkkopeli
Ikäluokitus:  ESRB: M  , PEGI: 16
Alusta:  Windows, Xbox 360, Xbox One
Jakelumuoto:  DVD, Blu-ray, Origin
Lisää peliartikkeleitaVideopelien teemasivulla
Infobox OK        : 
Titanfall on vuonna 2014 julkaistu Respawn Entertainmentin kehittämä ensimmäisen persoonan ammuntapeli. Se julkaistiin Windows-, Xbox 360- ja Xbox One-alustoille, mutta ei Xboxin kanssa kilpailevalle Sonyn PlayStation 4 -konsolille.
Pelille on julkaistu jatko-osa Titanfall 2.
Kehitys

Pelin kehityksessä työskenteli noin 70 henkilöä.
Respawnin -kehitystyöryhmä E3-messuilla vuonna 2013.
Vastaanotto

Metacritic-kerääjäsivustolla pelillä on 86/100 pistettä.
Peli on saanut IGN:n arvostelussa arvosanaksi 8.9/10.
Aiheesta muualla

Titanfall MobyGamesissa (englanniksi)
Titanfall Internet Movie Databasessa (englanniksi)
Virallinen sivusto (englanniksi)
Uno Hagberg

Uno Hagberg
Uno Hagberg (11. helmikuuta 1872 Alaveteli – 5. maaliskuuta 1947 Tampere) oli suomalainen Tampereella vaikuttanut apteekkari.
Uno Hagberg kävi kahdeksan luokkaa Vaasan ruotsalaista lyseota ja meni sitten 1894 apteekkioppilaaksi Korsholman apteekkiin. Suoritettuaan farmaseuttitutkinnon 1897 hän opiskeli Marburgin yliopistossa 1900–1901 ja tuli proviisoriksi 1903. Hagberg työskenteli apteekeissa Vaasassa, Hangossa, Mikkelissä ja Helsingissä. Vuonna 1905 hän hankki Tampereen II apteekin oikeudet, ja hän piti tätä apteekkia kuolemaansa saakka. Apteekki sijaitsi Sandbergin talossa Kauppakadun ja Aleksis Kiven kadun kulmassa. Hagberg hankki omistukseensa Tampereelta Viola Rohdoskauppa ja Teknokemiallinen Tehdas -nimisen yrityksen vuonna 1917 sekä Hämeen Rohdoskaupan vuonna 1927.
Hagberg kuului Farmaseuttisen yhdistyksen johtoon ja oli jäsenenä Suomen apteekkariyhdistyksen hallituksessa. Hagberg oli Tampereen rahatoimikamarin ja terveyslautakunnan jäsen. Hän oli myös Tampereen ruotsalaisen yhteiskoulun ja De Gamlas Hem -vanhainkodin hallituksen jäsen. Hän kuului Tampereen Rohdos Oy:n hallitukseen ja oli mukana J. W. Enqvist Oy:n, Oy Star Ab:n ja Kuopion Rohdos Oy:n johtoelimissä.
Hagberg rakennutti vuonna 1923 Pyynikinrinteeseen Pyynikinlinnan tai epävirallisesti myös Pirtulinnan nimellä tunnetun 1920-luvun klassisismia edustaneen asuntopalatsin, jonka suunnitteli arkkitehti Jarl Eklund. Pyynikinlinnan osti sittemmin 1930-luvulla vuorineuvos Emil Aaltonen, ja nykyisin siinä sijaitsee Emil Aaltosen museo.
Uno Hagberg oli naimisissa teollisuusjohtaja J. W. Enqvistin tyttären Anna Margareta Enqvistin kanssa. Heidän poikansa oli kauppaneuvos Per Olof Hagberg, joka toimi Tampereen Rohdos Oy:n toimitusjohtajana.
Titan Quest

| Titan Quest |
| --- | --- |

Kehittäjä:  Iron Lore Entertainment Demiurge Studios
Julkaisija:  THQ
Jakelija:  Steam, Nintendo eShop, PlayStation Now, Google Play, App Store, Microsoft Store ja PlayStation Store
Suunnittelija:  Brian Sullivan
Julkaistu:  NA 26. kesäkuuta 2006
Lajityyppi:  toimintaroolipeli
Pelimuoto:  yksinpeli, moninpeli
Ikäluokitus:  ESRB: T  Virheellinen ESRB-arvo
Alusta:  Microsoft Windows
Jakelumuoto:  CD, DVD
Lisää peliartikkeleitaVideopelien teemasivulla
Infobox OK  : 
Titan Quest on Iron Lore Entertainmentin kehittämä ja THQ:n julkaisema toimintaroolipeli, joka julkaistiin vuonna 2006 Microsoft Windowsille.
Pelaaminen

Peli sijoittuu muinaiseen Kreikkaan, Egyptiin ja Kiinaan. Pelaaja valitsee hahmon sukupuolen, mutta muut ominaisuudet tulevat pelaamisen myötä. Peli muistuttaa Diabloa koostuen vihollisjoukkojen hakkaamisesta, saaliin keräämisestä ja alueiden läpi kulkemisesta.
Vastaanotto

Peli on saanut IGN:n arvostelussa arvosanaksi 8.1/10.
Aiheesta muualla

Titan Quest MobyGamesissa (englanniksi)
Uno Khüry

Uno Khüry (1. toukokuuta 1883 Turku – 1950) oli suomalainen konsuli ja Winterin maali- ja tapettitehtaiden toimitusjohtaja.
Khüry aloitti uransa harjoittelijana F. Michelsonin välitysliikkeessä Viipurissa. Hän oli sitten Uuraan Laivaus Oy:n palveluksessa ja oli jonkin aikaa Englannissa, missä hän harjoitti kieliopintoja. Suomeen palattuaan hän hoiti belgialaisen Charleroissa sijainneen toiminimen Leonard Bollen puutavarakauppoja Suomessa.
Khüry tuli Tampereen Tapettitehdas Oy:n palvelukseen vuonna 1904, ja hän toimi yrityksen edustajana Venäjällä, minne hän järjesti tapettien vientiä. Vuonna 1909 hänet nimitettiin Tampereen Tapettitehdas Oy:n ja väritehdas D. Winter & Co Oy:n isännöitsijäksi ja vuonna 1914 hänestä tuli näiden yhtiöiden toimitusjohtaja. Khüry  aloitteesta rakennettiin 1909 Tampereen Tapettitehdas Oy:lle uusi tehdaslaitos Epilään ja vuonna 1926 tehdaslaitokset väritehdas D. Winter & Co Oy:lle. Khüryn aikana D. Winterin väritehtaaseen liitettiin 1925 Äströmin painoväritehdas Turusta, 1928 Emil Björkellin Teknillinen Tehdas Helsingistä, 1931 Koloriväritehdas Alho & Kumppanit Tampereelta ja 1937 Ab Frisenborg Fabriker Oy. Khüry oli Winterin toimitusjohtajana kuolemaansa saakka 1950..
Khüry teki useita opintomatkoja ulkomaille muun muassa Saksaan ja 1924 Yhdysvaltoihin tutustuakseen maan lakkateollisuuteen. Vuonna 1917 hänet nimitettiin Italian varakonsuliksi Tampereelle. Hän asui Epilässä vuonna 1919 valmistuneessa Winterin johtajan talossa, jonka oli suunnitellut arkkitehti Runar Eklund. Hän omisti Wuolteen kartanon Hämeenlinnan Hauholla.
Ulrik Rudenschöld

Ulrik Rudenschöld (29. kesäkuuta 1704 Tukholma – 6. huhtikuuta 1765 Tukholma) oli ruotsalainen valtion virkamies ja taloustieteilijä. Rudenschöld opiskeli Uppsalan yliopistossa ja toimi sen jälkeen kauppakollegion virkamiehenä. Vuonna 1746 hänet nimitettiin kollegion asessoriksi. Ruotsin kuninkaallisen tiedeakatemian jäseneksi Rudenschöld valittiin vuonna 1740.
Matka Suomeen

Vuosina 1737–1738 Rudenschöld vietti puolitoista vuotta Suomessa. Hän kuului toimikuntaan, jonka tehtävänä oli laatia suunnitelmia maan kehnojen liikenneolojen parantamiseksi. Erityisesti tarkoituksena oli saada aikaiseksi uusia kulkukelpoisia vesireittejä sisämaasta rannikolle. Rudenschöld laati Suomessa tekemistään matkoista kaksi kertomusta.
Vuonna 1738 julkaistiin Berättelse om Strömfallen och Producterna, med mera uti Kymmenegårds och Nylands Län (Kertomus Kyminkartanon ja Uudenmaan läänien koskista ja tuotteista ynnä muusta). Se käsittelee Hämeen, Uudenmaan sekä Savon vesistöjä ja niiden käyttöä kulkuyhtyksinä. Hän kuvailee teoksessa myös alueiden talouselämää. Kolme vuotta myöhemmin ilmestyi Berättelse om Landetz beskaffenhet uti Björneborgs och Tavastehus Läner (Kertomus Porin ja Hämeenlinnan läänien luonnosta), joka perustuu Rudenschöldin keväällä ja kesällä 1737 Porista Päijänteelle suuntautuneeseen matkaan. Päätelmänään hän toteaa, että Porin ja Päijänteen yhdistäminen vesväylällä olisi Suomen talouselämän kohentamisen kannalta paras vaihtoehto.
Jälkimmäisessä matkakertomuksessaan Rudenschöld käsittelee eri paikkakuntien luonnonolojen ja historian lisäksi paikallisten asukkaiden elämää ja elinkeinoja. Rudenschöld kuvailee teoksessa yksityiskohtaisesti muun muassa Kokemäenjoen tokeilla tapahtuvaa lohenpyyntiä sekä Tammerkosken helmenkalastusta. Molemmat Rudenschöldin selonteot on julkaistu Suomessa vuonna 1899 sarjassa Todistuskappaleita Suomen historiaan, osa VI. Alkuosan suomennos, ”Kertomus koskista, tuotteista sekä muusta
Kyminkartanon ja Uudenmaan lääneissä. (Alkuosa)”, on julkaistu Päijät-Hämeen
tutkimusseuran vuosikirjassa 1988, s. 17–36.
Ulrik Olsen

| Ulrik Olsen> Norjan kunta- ja työministeri |
| --- | --- |
 Gerhardsenin II, Torpin ja Gerhardsenin III hallitus 20. joulukuuta 1948 – 1. syyskuuta 1958  
Edeltäjä:  Nils Langhelle (työministeri)
Seuraaja:  Andreas Cappelen
Suurkäräjäedustaja
 Møre ja Romsdal 1934–1961  
Kristiansundin pormestari
 1935–1947  
Henkilötiedot
Syntynyt: 2. elokuuta 1885 Hitra, Norja
Kuollut: 4. lokakuuta 1963 (78 vuotta)
Tiedot
Puolue:  Työväenpuolue
Ulrik Olsen (2. elokuuta 1885 Hitra – 4. lokakuuta 1963) oli norjalainen työväenpuolueen poliitikko. Hän istui suurkäräjillä 1934–1961 sekä toimi Norjan kunta- ja työministerinä 1948–1958. Vuosina 1935–1947 hän oli Kristiansundin pormestari.
Aiheesta muualla

Ulrik Olsen Norjan suurkäräjien verkkosivuilla (norjaksi)
The Marrow of a Bone

| The Marrow of a Bone Dir en grey |
| --- | --- | --- |

Studioalbumin tiedot
 Äänitetty : joulukuu 2005 – tammikuu 2007
 Julkaistu: 7. helmikuuta 2007
 Tuottaja(t): Dir en grey
 Tyylilaji: death metal, metalcore, nu metal, avantgardemetalli
 Kesto: 50.5 (CD 1) 12:20 (CD 2)
 Levy-yhtiö: Firewall Div., SMEJ
Dir en greyn muut julkaisut
| Withering to Death. 2005 | The Marrow of a Bone 2007 | Uroboros 2008 |
The Marrow of a Bone on Dir en greyn kuudes studioalbumi vuodelta 2007. CD 2 oli rajoitetun painoksen kylkiäinen ja sisältää akustisen version kolmesta albumilla esiintyvästä kappaleesta.
Kappaleet > CD 1

Conceived Sorrow
Lie Buried with a Vengeance
The Fatal Believer
Agitated Screams of Maggots
Grief
Ryoujoku no Ame (凌辱の雨)
Disabled Complexes
Rotting Root
Namamekashiki Ansoku, Tamerai ni Hohoemi (艶かしき安息，躊躇いに微笑み)
THE PLEDGE
Repetition of Hatred
The Deeper Vileness
Clever Sleazoid
Kappaleet > CD 2

Namamekashiki Ansoku, Tamerai ni Hohoemi (艶かしき安息，躊躇いに微笑み)
Conceived Sorrow
THE PLEDGE
Kokoonpano

Kyo – laulu
Kaoru – kitara, musiikkiohjelmointi
Die – kitara
Toshiya – basso
Shinya – rummut
Arvostelut

About.com:
AllMusic:
MusicOMH:
Soundi:
Aiheesta muualla

The Marrow of a Bone discogs.com -sivustolla
Turun satamalakko 1491

Hansakauppiaiden käyttämä kolmimastoinen koggi 1480-luvulta.
Turun satamalakko oli 24. heinäkuuta 1491 Turun satamassa käynnistynyt lakko, joka on Suomen ja Ruotsin ensimmäinen tunnettu työtaistelu. Satamassa työskennelleiden lastaajien ja vetäjien lakko syntyi, kun Danzigista purjehtineet hansakauppiaat yrittivät puolittaa laivojen purkamiseen liittyvästä vetotyöstä suoritettavan maksun, joka oli yksi äyri purettua lästiä kohden. Pitkäksi venähtänyt lakko päättyi lopulta Tukholmasta saapuneen valtionhoitaja Sten Sturen ja piispa Maunu Särkilahden neuvottelemaan sopimuksen, joka säilytti vetäjien palkkiot entisellään.
Kirjallisuutta

Varnila, Markku: Turun sataman ahtaajat, lastaajat ja purkajat : historiikki.  Turku:  Turun sataman ahtaajat, 2010.  ISBN 978-952-92837-0-5.
Urho (elokuva)

| Urho |
| --- | --- |
Ohjaaja:  Heikki Kujanpää
Käsikirjoittaja:  Hannamaija Matila
Perustuu:  Maarit Tyrkön muistelmat
Tuottaja:  Ilkka Matila
Valmistustiedot
Valmistusmaa:  Suomi
Tuotantoyhtiö:  MRP Matila Röhr Productions
Alkuperäiskieli:  suomi
Aiheesta muualla
IMDb
Infobox OKNimi-testi OK: 
Urho on suomalainen elokuva Urho Kekkosesta.
Elokuvan tuottaa Ilkka Matila. Elokuvan ohjauksesta vastaa Heikki Kujanpää, ja käsikirjoituksesta Hannamaija Matila. Käsikirjoitus pohjautuu toimittaja Maarit Tyrkön muistelmiin. Elokuva on saanut myös ennakkoon tukea Suomen elokuvasäätiöltä ja MTV3-kanavalta. Englanniksi elokuvan nimi on ”Between the Hammer and the Sickle”.
Elokuvan tarina alkaa vuodesta 1975, jolloin Helsinki isännöi ETYK-huippukokousta ja päättyy vuoteen 1981, jolloin Kekkonen eroaa presidentin virasta 26 vuoden jälkeen.
Tori (täsmennyssivu)

Tori voi tarkoittaa seuraavia:
tori, kaupungissa tai muussa taajamassa oleva aukio; etenkin paikka, jossa käydään torikauppaa
Tori, Erkki Kivikosken ohjaama lyhytelokuva vuodelta 1963
Kaupunkilehti Tori, Tampereella 2006–2012 ilmestynyt kaupunkilehti
tori.fi, yksityishenkilöiden osto- ja myynti-ilmoituksia varten perustettu Internet-sivusto
Tori, kunta Malissa
Tori, kunta Virossa
Tori, pienkauppala Viron Torin kunnassa
Tori-nimisiä henkilöitä:
Tori Amos (s. 1963), yhdysvaltalainen laulaja, lauluntekijä ja pianisti
Tori Black (s. 1988), yhdysvaltalainen pornonäyttelijä
Tori Bowie (1990–2023), yhdysvaltalainen pikajuoksija ja pituushyppääjä
Tori Franklin (s. 1992), yhdysvaltalainen kolmiloikkaaja
Tori Kelly (s. 1992), yhdysvaltalainen laulaja ja lauluntekijä
Tori Spelling (s. 1973), yhdysvaltalainen näyttelijä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tori”, voi hakea sivunnimihaulla, laajalla sivunnimihaulla tai tekstihaulla.
Uno Grenner

Uno Johannes Grenner
Uno Johannes Grenner (synt. Gerasimovitsch, 1. kesäkuuta 1898 – 27. maaliskuuta 1975) oli suomalainen korkeushyppääjä. Hän saavutti SM-kultaa vuosina 1920 ja 1922, hopeaa vuonna 1921 sekä pronssia vuonna 1919. Hän kilpaili myös kiekonheitossa, jossa saavutti SM-pronssia vuosina 1922 ja 1923.
Grenner edusti urallaan Kronohagens Idrottsföreningiä ja HIFK:ta. Uno Grennerin poika oli uimari Stig-Olof Grenner.
Tyynikadun hiljaisuus

| Tyynikadun hiljaisuus Petri Möller |
| --- | --- | --- |

Studioalbumin tiedot
 Äänitetty : Studio Itäsiipi, Kokkola
 Julkaistu: 2015
 Formaatti: CD
 Tuottaja(t): Pekka Hietalahti
 Tyylilaji: suomirock
 Kesto: 55.00
 Levy-yhtiö: Tuotanto Haloo!
Petri Möllerin muut julkaisut
| Sateisen maan kuningas 1997 | Tyynikadun hiljaisuus 2015 |   |
Tyynikadun hiljaisuus on Claudia-yhtyeen laulaja ja lauluntekijä Petri Möllerin studioalbumi vuodelta 2015. Sen on kustantanut Tuotanto Haloo! ja tuottaja on Pekka Hietalahti, joka esiintyy levyllä myös muusikkona ja kappaleiden sovittajana. Levy on äänitetty Studio Itäsiivessä. Levyn kannet on suunnitellut Clas-Olav Slotte.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Tyynikadun hiljaisuus | 3.29 |  |  |  |  |  |  |  |
| 2. | Pelko estää mua elämästä | 4.06 |  |  |  |  |  |  |  |
| 3. | Taas täällä oon | 3.58 |  |  |  |  |  |  |  |
| 4. | Taivas on tyttöjen ja poikien | 2.59 |  |  |  |  |  |  |  |
| 5. | Tähtiä ja neilikoita | 4.38 |  |  |  |  |  |  |  |
| 6. | Pidät niin paljosta kiinni | 4.04 |  |  |  |  |  |  |  |
| 7. | Matalamaa | 3.34 |  |  |  |  |  |  |  |
| 8. | Jotain sinne kuuluvaa | 2.59 |  |  |  |  |  |  |  |
| 9. | Kotona jossain | 3.27 |  |  |  |  |  |  |  |
| 10. | Riittänyt ois onneen | 3.26 |  |  |  |  |  |  |  |
| 11. | Mennyttä aikaa vai tulevaa | 4.01 |  |  |  |  |  |  |  |
| 12. | Kaikkeni teen | 3.42 |  |  |  |  |  |  |  |
| 13. | Niin kuin et koskaan | 3.24 |  |  |  |  |  |  |  |
| 14. | Vanhan köysitehtaan luona | 3.45 |  |  |  |  |  |  |  |
| 15. | Hymyssä suin | 3.41 |  |  |  |  |  |  |  |
Kaikki kappaleet ovat Petri Möllerin tekemiä. Sovitukset on tehnyt Pekka Hietalahti paitsi 5: Tommi Lahtonen.
Kokoonpano

Petri Möller – laulu
Pekka Hietalahti – kitarat, basso
Antti Hokkala – kitarat, taustalaulu
Tommi Lahtonen – rummut, helistimet
Jaakko Järvelä – kosketinsoittimet
Jukka Hänninen – kosketinsoittimet
Onna Airola – taustalaulu
Laura Airola – taustalaulu
Olli-Pekka Hylkilä – taustalaulu
Pekka Hietalahti – tuottaja
Masi Isohanni / Studio 57 – masterointi
Sami Kangas – miksaaja
Pekka Hietalahti – äänittäjä
Tommi Lahtonen – äänittäjä
Sami Kangas – äänittäjä
Clas-Olav Slotte – kannen kuvat ja suunnittelu